আগামী ২৪ জানুয়ারি থেকে দুয়ারে সরকার ক্যাম্প

কলকাতা: আগেই ঘোষণা হয়েছিল নতুন বছরে দুয়ারে সরকার ক্যাম্প (Duyare Sarkar Camp) হবে। আগামী ২৪ জানুয়ারি থেকে এই শিবির হতে চলেছে। এই নিয়ে নবমবার দুয়ারে সরকার শিবির হতে চলেছে। শিবির চলবে ১ ফেব্রুয়ারি পর্যন্ত। তবে রবিবার বা  সরকারি ছুটির দিন (Government Holiday) ওই শিবির বন্ধ থাকবে। মুখ্যসচিব (CS) মনোজ পন্থ এই বিষয়ে বৃহস্পতিবার বিজ্ঞপ্তি প্রকাশ করেছেন। মুখ্যমন্ত্রী মমতা বন্দ্যোপাধ্যায় (Mamata Banerjee) সম্প্রতি ওই শিবির করার কথা জানিয়েছিলেন।

ওই দুয়ারে সরকার শিবিরে সব সরকারি প্রকল্পে আবেদন জানানো যাবে। স্বাস্থ্যসাথী, তফশিলি জাতি ও উপজাতি শংসাপত্র, কন্যাশ্রী, রূপশ্রী, লক্ষ্মীর ভাণ্ডার, বার্ধক্যভাতা, স্টুডেন্ট ক্রেডিট কার্ড। আধার কার্ড সংক্রান্ত সমস্যাও ওই শিবিরে জানানো যাবে। যেসব আবেদন দুয়ারে সরকার শিবিরে জমা পড়বে ২৮ ফেব্রুয়ারির মধ্যে সেগুলির প্রক্রিয়াকরণ হবে।

আরও পড়ুন: বন্দি মুক্তিতে হাইকোর্টের নির্দেশ অমান্য, আদালত অবমাননার মামলা

দেখুন অন্য খবর: